ЖАҢҚОШ ТҰРАРОВ ӘЛЕМ ЧЕМПИОНЫ АТАНДЫ
"ЖАҢҚОШ ТҰРАРОВ ӘЛЕМ ЧЕМПИОНЫ АТАНДЫ" | "https://abai.kz/post/45778"
TITLE: ЖАҢҚОШ ТҰРАРОВ ӘЛЕМ ЧЕМПИОНЫ АТАНДЫ
URL: https://abai.kz/post/45778
META: "ЖАҢҚОШ ТҰРАРОВ ӘЛЕМ ЧЕМПИОНЫ АТАНДЫ" | "https://abai.kz/post/45778"
DATE: 12.08.2016
AUTHOR(s): Абай-Ақпарат
TOTAL WORDS: 101
TEXT: Қазақстандық кәсіпқой боксшы Жаңқош Тұраров жартылай орта салмақта Солтүстік Америка (NBA) уақытша чемпиондық белбеуін жеңіп алды, — деп хабарлайды Massaget.kz. Кездесу Нью-Йорк қаласында өтті. Отандасымыз бразилиялық боксшы Хоаким Карнейроны бірінші раундта нокаутпен жеңді. Осылайша Жаңқош Тұраров спорттық мансабындағы 18-ші жеңісіне қол жеткізіп отыр. Ол оның 13-ін мезгілінен бұрын аяқтаған. 12 раундқа жоспарланған жекпе-жекте отандасымыз бірінші раундта-ақ қарсыласынан қауқарлы екенін таныта білді. Айта кетейік, 28 жастағы бразилиялық боксшы осыған дейін 28 кездесу өткізіп, 22-де жеңіске жеткен. Оның 20-сын нокаутпен аяқтаған. Сондай-ақ,  WBC нұсқасы бойынша әлем чемпиондығына үміткер болған, ал қазір өз елінің супержеңіл салмақтағы (140 фунт — 63,5 кг) чемпионы болатын. Abai.kz
